પોલીસના જણાવ્યાં અનુસાર, ગરીબ આવાસ યોજના અમદુપુરા ખાતે રહેતો હિતેશ કાંતીભાઈ પટણી (ઉં.21) રિક્ષા ચલાવતો હતો. મંગળવારે ઢળતી સાંજે તે પોતાની રિક્ષા લઈને નરોડા ગેલેક્ષી સિનેમા સામે કુબેરનગર અંડરપાસ પાસે રિક્ષા પાર્ક કરીને રોડની સાઈડમાં બેઠો હતો. દરમિયાન ત્યાં ત્રણ યુવકો આવ્યાં હતાં. જે પૈકી કલ્પેશ નટવરભાઈ પટણી (રહે. કોઠાવાલી ચાલી, ચમનપુરા)એ પોતાની બેગમાંથી ચપ્પુ કાઢી હિતેશને આડેધડ ઘા મારવાનું શરૂ કર્યું હતું. આ જોઈ તેની સાથે આવેલા બે શખ્સો ઉપરાંત આસપાસ ઊભેલા લોકોમાં પણ નાસભાગ મચી હતી.